MG 08

Maschinengewehr 08 (või MG 08) on Saksa kuulipilduja. See oli esimeses maailmasõjas Saksa armee standardkuulipilduja, tegu on Hiram Maximi 1884. aasta Maximi kuulipilduja ümberehitusega. MG 08 oli paljude Saksa jalaväeüksuste raskekuulipilduja ka teises maailmasõjas, sõja lõpuks oli sellest saanud peamiselt teisejärguliste üksuste kaitserajatiste kuulipilduja.

Maschinengewehr 08 (nimetatud 1908. aasta järgi, kui see kasutusse võeti) on litsentsi alusel valmistatud Maschinengewehr 01 edasiarendus. Laskekiirus oleneb konkreetse relva luku ehitusest ning on Schloss 08 puhul keskmiselt 500 lasku minutis ja Schloss 16 puhul keskmiselt 600 lasku minutis. Kasutati 250-lasulisi padrunilinte moonaga 7.92×57 mm Mauser. Relv on vesijahutusega, jahutussüsteemis on umbes 3,7 liitrit vett. Relva MG 08 sai, kasutades eraldi kinnitatavat laskekaugusekalkuleerijaga sihikut, kasutada ka varjust. Sõja ajal töötati välja ja kasutati ka teleskoopsihikuid.

MG 08 töötab nagu Maximi kuulipildujagi tagasilöögi ja lülitusluku põhimõttel. Kui MG 08 vinnastada, siis laseb see seni, kuni päästikut all hoitakse ning moona jätkub. MG 08 tõhusaks laskeulatuseks hinnati 2000 meetrit või padrunitega S Patrone kuni 3700 meetrit. MG 08 kinnitati kelkalusele (saksa keeles Schlittenlafette), mida veeti laskepositsioonide vahel kas käruga või kanti kanderaamiga sõdurite õlgadel.

Enne sõda toodeti relva MG 08 Berliinis Deutsche Waffen- und Munitionsfabrikenis (DWM) ja valitsuse Spandau Arsenalis (selle tõttu kutsuti relva tihti Spandau MG 08-ks). Sõja alguses augustis 1914 väljastati rindeüksustele 4411 kuulipildujat MG 08. Sõja ajal suurendati MG 08 tootmist paljudes tehastes. 1914. aastal toodeti tehastes igas kuus umbes 200 kuulipildujat MG 08. 1916. aastaks, kui MG 08 oli ennast sõjas tõestanud, oli tootmine kiirenenud 3000 relvani kuus. 1917. aastas toodeti kuus 14 400 relva MG 08.

Kasutajad

 – toodeti litsentsi alusel nime all Tüüp 24 raskekuulipilduja.
 – tüüp 24 raskekuulipilduja.
 Hispaania
 – eelnevalt Saksamaa teenistuses olnud relvad MG 08 jõudsid Hollandi teenistusse 1925. aastal ning neid kasutati nime M.25 all õhutõrjeks.
 – kasutati Hiina tüüp 24 raskekuulipildujaid.
 Jugoslaavia partisanid
 – umbes 800 relva MG 08 (7,92 mm sunkusis kulkosvaidis 08 m.) ja 520 relva MG 08/15 (7,92 mm lengvasis kulkosvaidis 08/15 m.). Mõned relvad MG 08 kaasajastati õhutõrjeks.
 – kasutati Hiina tüüp 24 raskekuulipildujaid.
 Mandžukuo – kasutati Hiina tüüp 24 raskekuulipildujaid.

 – aastatel 1918–1944 oli teenistuses kuni 5964 relva MG 08 (ckm wz.08) ja 7775 relva MG 08/15 (lkm wz.08/15).Poola keeles: Andrzej Konstankiewicz, Broń strzelecka Wojska Polskiego 1918-39, MON, Warsaw 1986, ISBN 83-11-07266-3, p. 106, 119

 – relvi MG-08 ja MG-15 kasutati kõige hiljem ka jätkusõjas.

 Venemaa Keisririik
 – Viet Minh kasutas esimeses Indohiina sõjas Hiina relvi tüüp 24. Samu relvi kasutas Viet Cong Vietnami sõjas.

Sõjad
 Mehhiko revolutsioon
 Xinhai revolutsioon
 Esimene maailmasõda
 Venemaa kodusõda
 Novembrirevolutsioon
 Soome kodusõda
 Poola-Nõukogude sõda
 Hispaania kodusõdaThe Spanish Civil War 1936–39 (2): Republican Forces - Alejandro de Quesada - Knihy Google
 Hiina kodusõda
 Teine Hiina-Jaapani sõda
 Teine maailmasõda
 Korea sõda
 Esimene Indohiina sõda
 Vietnami sõda

Vaata ka
Bergmann MG 15nA
M1917 Browning (kuulipilduja)
Kjellmani kuulipilduja
M1895 Colt-Browning (kuulipilduja)
PM M1910
Schwarzlose MG M.07/12
Vickersi kuulipilduja

Viited

Välislingid
 13 mm TuF variant
 MG 08 (prantsuse keeles)
 YouTube'i animatsioon MG 08 tööst

Kategooria:Saksa jalaväerelvad
Kategooria:Kuulipildujad